Source: http://docplayer.fi/2778319-Luottotappioiden-minimointi-irtaimen-vuokrassa-case-finnrowing-oy.html
Timestamp: 2018-03-18 14:21:01+00:00
Document Index: 14107511

Matched Legal Cases: ['KKO ', 'kko ', 'kko ', 'kko ', 'kko ', 'kko ', 'kko ', 'kko ']

LUOTTOTAPPIOIDEN MINIMOINTI IRTAIMEN VUOKRASSA CASE: FINNROWING OY - PDF
LUOTTOTAPPIOIDEN MINIMOINTI IRTAIMEN VUOKRASSA CASE: FINNROWING OY
Download "LUOTTOTAPPIOIDEN MINIMOINTI IRTAIMEN VUOKRASSA CASE: FINNROWING OY"
1 LAPPEENRANNAN TEKNILLINEN YLIOPISTO Kauppatieteellinen tiedekunta Yritysjuridiikka Miia Piirainen LUOTTOTAPPIOIDEN MINIMOINTI IRTAIMEN VUOKRASSA CASE: FINNROWING OY Työn ohjaaja/tarkastaja: Professori Matti I Niemi 2.tarkastaja: KTM Helena Sjögrén
2 ALKUSANAT Tutkielman kirjoittaminen ja valmiiksi saaminen on vaatinut ennen kaikkea aikaa, kärsivällisyyttä ja hyvää keskittymiskykyä. Paulo Coelhoa lainatakseni: Whenever you want to achieve something, keep your eyes open, concentrate and make sure you know exactly what it is you want. No one can hit their target with their eyes closed Haluan kiittää tutkielman kirjoittamiseen saamistani hyvistä neuvoista työni ohjaajaa professori Matti Niemeä. Lisäksi haluan kiittää kauppatieteiden osaston henkilökuntaa hyvin sujuneesta yhteistyöstä. Suuret kiitokset kuuluvat myös Finnrowing Oy:n koko henkilökunnalle, jotka mahdollistivat tämän tutkielman tekemisen. Erityiskiitokset lisäksi avomiehelleni Rikulle häneltä saamastani tuesta.
3 TIIVISTELMÄ Tekijä: Miia Piirainen Tutkielman nimi: Luottotappioiden minimointi irtaimen vuokrassa Case: Finnrowing Oy Tiedekunta: Kauppatieteellinen tiedekunta Pääaine: Yritysjuridiikka Vuosi: 2010 Pro Gradu tutkielma: Lappeenrannan Teknillinen Yliopisto 118 sivua, 6 kuvaa, 2 yhtälöä, 4 taulukkoa ja 5 liitettä Tarkastajat: prof. Matti I Niemi KTM Helena Sjögrén Hakusanat: Luottotappio, irtaimen vuokra, käyttöleasing, riskienhallinta, vuokrasopimus, perintä Keywords: Credit loss, hire, operational leasing, risk management, hire contract, collection Tutkielman tarkoituksena on selvittää, miten vuokranantajan luottotappioriskin todennäköisyyttä voidaan pienentää ja kuinka riskin realisoitumisesta aiheutuvat seuraukset saataisiin mahdollisimman pieneksi. Tutkimus on toteutettu kvalitatiivisena yhden tapauksen tapaustutkimuksena, joka perustuu sekä teoreettiseen että empiiriseen aineistoon. Tutkimuksessa käytetty oikeuskirjallisuus koostuu pääasiassa varallisuusoikeutta, sopimusoikeutta, yhtiöoikeutta ja insolvenssioikeutta käsittelevistä teoksista. Aineistona on lisäksi käytetty lainsäädäntöä ja oikeustapauksia. Tutkimuksen empiiriseen osuuteen liittyvä aineisto muodostuu erityisesti tutkielman tekijän omista havainnoista. Tutkielmaa varten on lisäksi haastateltu kohdeyrityksen toimitusjohtajaa. Tutkimuksessa pyritään käsittelemään riskienhallintaa kokonaisuutena, joka alkaa jo ennen vuokrasuhteen solmimista. Tavoitteena on minimoida
4 luottotappioriskiä niin pitkälle, kuin se on liiketoiminnan siitä kärsimättä mahdollista. Käytännössä kaikkia riskejä ei kuitenkaan ole mahdollista välttää ja perintään on siksi osattava varautua jo etukäteen. Tutkimuksessa selvitetään, mitä vuokrasopimuksessa tulee ottaa huomioon perinnän kannalta. Lisäksi analysoidaan erilaisia vuokranantajan käytössä olevia perintäkeinoja ja niiden käyttökelpoisuutta case-yhtiössä.
5 ABSTRACT Author: Miia Piirainen Title: Minimization of Credit Losses in Operational Leasing Case: Finnrowing Oy Faculty: Lappeenranta School of Business Major: Corporate law Year: 2010 Master s Thesis: Lappeenranta University of Technology 118 pages, 6 figures, 2 equations, 4 tables and 5 appendixes Examiners: prof. Matti I Niemi KTM Helena Sjögrén Keywords: Credit loss, hire, operational leasing, risk management, hire contract, collection The objective of this thesis is to solve how to minimize credit losses in operational leasing. Research has been made by using a qualitative case study. Theory in this research is based on literature, research, law and some legal cases. The empirical material contains author s observations and an interview with executive director of the case company. The purpose is to approach risk management as a complex and dynamic chain which begins before making a hire contract. The aim is to minimize credit loss risk as much as possible so that business is not suffering. In practise it is not possible to eliminate all the risks. Therefore it is necessary to be prepared for collecting. This research solves what things should be considered in hire contract and analyzes different ways of collection and their usability for the case company.
6 LYHENTEET AKL HE HolhL k KKO KonkL KorkoL KSL KuntaL L LaVM mom. OikTL OsamKL OYL PerintäL SähkAsL UK VanhL VJL YL YrSanL Y-tunnus Laki avoimesta yhtiöstä ja kommandiittiyhtiöstä Hallituksen esitys Laki holhoustoimesta Kohta Korkein Oikeus Konkurssilaki Korkolaki Kuluttajansuojalaki Kuntalaki Laki Lakivaliokunnan mietintö Momentti Laki varallisuusoikeudellisista oikeustoimista Laki osamaksukaupasta Osakeyhtiölaki Laki saatavien perinnästä Laki sähköisestä asioinnista viranomaistoiminnassa Ulosottokaari Laki velan vanhentumisesta Laki yksityishenkilön velkajärjestelystä Yhdistyslaki Laki yrityksen saneerauksesta Yritys- ja yhteisötunnus
7 KUVAT Kuva 1. Kuva 2. Kuva 3. Kuva 4. Kuva 5. Kuva 6. Vuokrasaatavan synty. Luottotappioiden määrän kehitys Suomessa vuosina Edustuksen välityksellä tehtyyn vuokrasopimukseen liittyvät henkilörelaatiot. Yrityksen maksukykyyn vaikuttavat tekijät. Ulosoton yleinen menettelykulku. Konkurssimenettelyn pääpiirteittäinen kulku. YHTÄLÖT Yhtälö 1. Tarvittava lisämyynti luottotappiovaikutuksen korjaamiseksi. Yhtälö 2. Yrityksen maksimissaan sietämä luottotappio ( ). TAULUKOT Taulukko 1. Taulukko 2. Taulukko 3. Taulukko 4. Luottotappiovaikutus. Sisäsoutulaitteiden vuokrahinnasto. Sisähiihtolaitteiden vuokrahinnasto. Arvio Finnrowingin maksimissaan sietämistä luottotappioista.
8 SISÄLLYSLUETTELO 1. JOHDANTO Tutkimuksen taustaa Tutkimusaihe Tutkimuksen tavoitteet Tutkimuksen rajaukset Tutkimuksen käsitteitä Tutkimuksen rakenne Tutkimusmetodologia Kvalitatiivinen tapaustutkimus Kvalitatiivinen tutkimus Tapaustutkimus Taustatietoa tapauksesta Kvalitatiivisen aineiston hankinnan metodit Havainnointi Haastattelu Kirjallinen aineisto RISKINHALLINTA Luottotappioriski Taantuman vaikutus luottotappioihin Luottotappioriskin merkityksestä Riskinhallinnan suunnittelun lähtökohtia Riskinhallinnan toteuttaminen Riskinhallintakeinot Luottopolitiikan määrittäminen osana riskinhallintaa Sopimustekniikka VUOKRASOPIMUSTA EDELTÄVÄT TOIMENPITEET Kenellä on oikeus tehdä vuokrasopimus? Luonnolliset henkilöt Oikeushenkilöt Edustuksen muodot ja pääperiaatteet... 32
9 Lakisääteinen edustus Vastuu oikeushenkilön veloista Vuokralaisen maksukyvyn arviointi Luottotiedot Kuluttajiin liittyvät luottotiedot Yritysasiakkaan maksukyky Luottopäätöksen tekeminen VUOKRASOPIMUS Sääntelystä Vuokrasopimuksen sisältö Sääntelyn puutteellisuus ja sopimusriski Kuluttajansuojalain soveltuvuus irtaimen vuokraan Vakiosopimuksen käyttäminen Vakuudet irtaimen vuokrassa VUOKRANANTAJAN OIKEUSKEINOT VUOKRALAISEN SOPIMUSRIKKOMUSTILANTEESSA Vuokralaisen sopimusrikkomus Vastaavuusteoria Viivästys Ennakkoviivästys Seuraamuksista Viivästyskorko Vahingonkorvausvelvollisuus Sopimussakko Purkaminen Perinnän organisointi Vapaaehtoinen perintä Sääntely Toimenpiteet ja niiden käyttö ULOSOTTO Ulosotto insolvenssimenettelyjen järjestelmässä Ulosotto-organisaatio Ulosoton hakeminen... 90
10 6.4 Täytäntöönpano Maksuvelvoitteen täytäntöönpano Luovutusvelvoitteen täytäntöönpano Täytäntöönpanokelpoisuuden määräaikaisuus KONKURSSI Konkurssi insolvenssimenettelyjen järjestelmässä Konkurssipesän hallinto Konkurssin edellytykset ja esteet Konkurssikelpoisuus Maksukyvyttömyys Konkurssin epätarkoituksenmukaisuus Muut konkurssin esteet Velkojana konkurssissa Konkurssin hakeminen Päätöksen jälkeiset toimenpiteet velkoja-aloitteisessa konkurssissa Konkurssimenettelyyn liittyminen saatavan valvonnan perusteella YHTEENVETO JA JOHTOPÄÄTÖKSET Yleiset irtaimen vuokraa koskevat johtopäätökset Parannusehdotuksia case-yhtiön riskinhallintaan LÄHTEET Kirjallisuus Sähköiset julkaisut Virallislähteet Oikeustapaukset Haastattelut LIITTEET
11 1 1. JOHDANTO 1.1 Tutkimuksen taustaa Vuokrasopimukset ovat luonteeltaan kestosopimuksia. Ne perustavat osapuolten välille pitkäaikaisen suhteen, jonka aikana osapuolet jatkuvasti hyödyntävät vastaanottamiaan suoritteita. Irtaimen vuokran kaltaisiin kestosopimuksiin liittyy aina se riski, ettei vuokralainen maksukyvyttömyyden vuoksi maksakaan vuokranantajan saatavaa sen eräännyttyä. Turvatakseen maksun saannin, vuokranantajalta edellytetään omaa aktiivisuutta riskinhallinnan suunnittelussa. Yleensä suunnittelu käynnistettäisiin tekemällä katsaus aihetta koskevaan lainsäädäntöön. Koska irtaimen vuokra on edelleen vailla erityissääntelyä, joudutaan vuokranantajan intressien turvaaminen perustamaan toisenlaiselle normipohjalle. Lailla sääntelemättömän sopimustyypin osalta vaihtoehtoina ovat periaatteessa tukeutuminen oikeudenalan yleisiin periaatteisiin tai toista sopimustyyppiä sääntelevän lain analoginen soveltaminen. Halilan ja Hemmon (2008: 25 29) mukaan analogian käyttö edellyttää, että tarkasteltavalla sopimuksella ja erityislain sääntelemällä sopimustyypillä on riittävästi yhtäläisyyksiä. Arvioinnissa on huomioitava ainakin sopimuksen tarkoittaman suorituksen kohde, sijoittuminen kertasopimuskestosopimus jaotteluun, osapuolten suojantarve ja sopimukseen tyypillisesti liittyvät oikeusongelmat. Analogiamahdollisuutta on myös tavallisesti arvioitava oikeuskysymys kerrallaan. Tutkittaessa irtaimen vuokraan liittyviä periaatteita huomataan pian, että näitä vaihtoehtoja käytetään oikeastaan rinnakkain.
12 2 Voidaan myös ajatella, että lainsäädännön puutteellisuuden vuoksi vuokranantajan on syytä laatia vuokrasopimus niin, että siinä on säännelty kaikki olennaiset osapuolten suhteessa esiin tulevat kysymykset. Kysymys on siten sopimustekniikasta. Vuokranantajan kannalta hyvä puoli kuitenkin on, ettei oikeuksien toteutumista tosiasiassa ole jätetty pelkän sopimustekniikan varaan. Turvatakseen maksun saamisen vuokranantaja voi tukeutua myös yleisiin velkojan suojaksi tarkoitettuihin oikeuskeinoihin. Kokonaisvaltainen näkökulma riskinhallinnan suunnittelussa antaa parhaimmat lähtökohdat luottotappioiden minimoimiseen. Se antaa myös paljon laajemman käsityksen käytössä olevista keinoista. Riskinhallinnan suunnittelussa tulee kiinnittää huomiota siihen, miten yritysoikeudellista lainsäädäntöä tulee soveltaa ja siihen, kuinka lainsäädäntöä ja sopimuksia voidaan käyttää keinoina maksunsaanti-intressin turvaamiseen. 1.2 Tutkimusaihe Tutkielmassa on selvitetty erilaisia keinoja irtaimen vuokrassa esiintyvien luottotappioiden minimoimiseksi. Riskienhallintaa käsitellään kokonaisuutena, joka alkaa jo ennen vuokrasuhteen solmimista Tutkimuksen tavoitteet Tutkielman tavoitteena on selvittää, miten vuokranantajan luottotappioriskin todennäköisyyttä voidaan pienentää ja kuinka riskin realisoitumisesta aiheutuvat seuraukset saataisiin mahdollisimman pieneksi. Tutkimuksessa pyritään ottamaan huomioon paitsi irtaimen vuokraan yleisesti liittyvät erityispiirteet, myös casetapauksen ominaisuudet.
13 3 Casetapausta käsitellään tutkimuksessa esimerkinomaisesti, joka auttaa hahmottamaan, kuinka teoriapohjaa sovelletaan käytännön liiketoiminnassa. Tutkimuksen ensisijainen tavoite ja varsinainen tutkimuskysymys voidaan määritellä seuraavasti: - Miten vuokratoimintaan liittyvät luottotappiot ja luottotappioriski on mahdollista minimoida? Lisäksi tutkimukselle voidaan määritellä seuraavat alakysymykset, joita ratkaisemalla pyritään saavuttamaan tutkimuksen ensisijainen tavoite: - Miten luottotappioiden syntymistä voidaan ennaltaehkäistä vuokrasopimuksen solmimista edeltävillä toimenpiteillä? - Mitä asioita vuokrasopimuksessa tulisi huomioida? - Mitä erilaisia oikeuskeinoja vuokranantajalla on käytettävissään vuokralaisen sopimusrikkomustilanteessa? Tutkimuksen rajaukset Tutkimukseen liittyvä aihepiiri on laaja, eikä kaikkien mielenkiintoisten aspektien käsittely tämän tutkielman laajuuden puitteissa ollut mahdollista. Casetapauksen kannalta olisi ollut mielenkiintoista tutkia myös irtaimen kauppaan liittyvän luottotappioriskin minimointia. Tutkimuksen kannalta keskittyminen pelkkään irtaimen vuokraan oli kuitenkin antoisampaa. Toisaalta, vaikka tutkielman fokus onkin irtaimen vuokrassa, voidaan yleisiä aiheeseen liittyviä tietoja soveltaa myös kohdeyrityksen harjoittamaan irtaimen kauppaan. Tällöin on kuitenkin huomioitava lisäksi irtaimen kauppaan liittyvät erityispiirteet ja lainsäädäntö. Tutkimuksessa käsitellään aihetta riskinhallintaan liittyvästä näkökulmasta. Näin ollen painotetaan enemmän sellaisia asioita, jotka liittyvät suoraan
14 4 käytännön liiketoimintaan. Tarkoituksena ei ole esimerkiksi tutkia sopimustekniikan käyttöä syvällisemmin, vaan lähestyä aihetta siltä kannalta, mitä vuokrasopimuksen teossa tulisi huomioida. Tutkittaessa vuokranantajan oikeuskeinoja ei ole tästä syystä myöskään koettu tarpeelliseksi perehtyä yksityiskohtaisesti erilaisiin menettelyihin liittyviin instituutioihin. Samoin käsittelyn ulkopuolelle on jätetty esimerkiksi oikeusperiaatteiden merkitys insolvenssioikeudessa. Ajatuksena on ollut luoda apuväline vuokraustoiminnan riskinhallinnan tueksi Tutkimuksen käsitteitä Irtaimen vuokrasta tehdyistä pitkäaikaisista sopimuksista käytetään oikeuskirjallisuudessa myös sanaa leasing. Sana on peräisin englanninkielisestä verbistä to lease, joka tarkoittaa vuokrata. Irtainta omaisuutta koskevat leasingsopimukset jaetaan perinteisesti käyttö- ja rahoitusleasingiin. Käsitteellä rahoitusleasing tarkoitetaan vuokrasopimuksia, joihin liittyy monia kauppaa muistuttavia erityispiirteitä. Käyttöleasing puolestaan tarkoittaa lähinnä tavanomaista irtaimen esineen vuokraa, jota tämä tutkimus käsittelee. (Tuomisto 1988: 18 19) Käsitteillä irtaimen vuokra ja käyttöleasing tarkoitetaan oikeuskirjallisuudessa siten käytännössä samaa asiaa (ks. esimerkiksi Saarnilehto 2006: 13 ja Tuomisto 1988: 18 19). Tässä tutkielmassa käytetään tällaisista sopimuksista käsitettä irtaimen vuokra tai vuokra, sillä käsite on jo vakiintunut kohdeyrityksen liiketoiminnassa. Tässä kohtaa esitellään joitain yleisimpiä irtaimen vuokraan liittyviä termejä, joita käsitellään tarkemmin myöhemmin tutkielmassa. Luottotappioksi kirjataan sellainen vuokranantajan saatava vuokralaiselta, jonka osalta on todennäköistä, ettei siitä tulla saamaan suoritusta. Luottotappiokirjauksen perusteena voi olla esimerkiksi vuokralaisen konkurssi, tulokseton perintä ja siihen liittyvä tieto velallisen
15 5 maksukyvyttömyydestä tai velallisen osoitteen muuttuminen tuntemattomaksi. (Suomen Asianajajaliitto 2004: 13) Luottotappioriski liittyy periaatteessa kaikkeen liiketoimintaan, lukuun ottamatta käteiskauppaa. Kestosopimuksissa, kuten vuokrasopimuksissa, sopijapuolten kyky suoriutua omista velvollisuuksistaan voi vaihdella ajan kuluessa. Luonnollisen henkilön maksukyky voi vuokrasuhteen kestäessä muuttua esimerkiksi työttömyyden, sairauden tai muunlaisten henkilökohtaisten muutosten johdosta. Yritysten maksukyky on myös riippuvainen erilaisista tekijöistä. Vuokranantajan saaminen voi vaarantua paitsi vuokralaisen maksukyvyttömyyden myös maksuhaluttomuuden vuoksi, jotka yhdessä muodostavat vuokranantajalle luottotappioriskin. Riskinhallintaa tapahtuu jatkuvasti sekä tietoisesti että tiedostamatta. Hyvin suunniteltu riskienhallinta vähentää ja lieventää organisaatiota uhkaavia menetyksiä ja muita vahinkoja. (Mattila 2006: 32) Tutkielmassa riskienhallinnan avulla pyritään minimoimaan vuokranantajan luottotappioriskiä ja sen realisoitumisen seurauksia. Vuokranantajalla tarkoitetaan sopijapuolta, joka luovuttaa vuokrasopimuksen kohteen käyttöoikeuden toiselle vastiketta vastaan (Saarnilehto 2006: 2). Kun tutkielmassa käytetään käsitettä velkoja, viitataan tällöin aina vuokranantajaan ja vuokranantajan saamiseen vuokralaiselta. Vuokralaisella tarkoitetaan puolestaan sitä sopijapuolta, joka maksaa vuokrakohteen käyttöoikeudesta vuokraa vuokranantajalle (Saarnilehto 2006: 2). Käsitteellä velallinen viitataan tutkielmassa vuokralaiseen. Vuokrasopimus on väline, jonka avulla vuokranantaja ja vuokralainen voivat sopia keskinäisistä suhteistaan lainsäädännön asettamissa rajoissa (Saarnilehto 2006: 23). Vuokrasopimuksessa voidaan sopia esimerkiksi
16 6 vuokran maksamiseen, vakuuksiin ja sopimuksen voimassaoloaikaan liittyvistä yksityiskohdista. Vuokraesineellä tarkoitetaan vuokrasopimuksen kohdetta. Irtaimen vuokrassa kohteena voi olla mikä tahansa irtain esine tai niiden joukko (Saarnilehto 2006: 3). Casetapauksen yhteydessä käytetään myös termiä vuokralaite, jolloin viitataan vuokraesineeseen. 1.3 Tutkimuksen rakenne Tutkimuksen rakenne voidaan jakaa kolmeen varsinaiseen aihekokonaisuuteen, jotka on jäsennelty tutkimuksessa kronologisesti. Tutkittaessa kokonaisvaltaista riskinhallintaa edetään tutkielmassa teemoittain siten, että ensin käsittelyssä ovat vuokrasopimuksen solmimista edeltävät toimenpiteet, toiseksi vuokrasopimuksen solmimiseen ja sopimustekniikkaan liittyvät asiat ja lopuksi vuokranantajan oikeuskeinot vuokralaisen sopimusrikkomustilanteessa. Varsinaiset käsittelyluvut muodostuvat kahdeksasta eri luvusta. Tutkimuksen ensimmäisen luvun tarkoituksena on toimia johdantona aiheeseen. Luvussa on kerrottu lyhyesti tutkimusongelman taustasta, käsitelty kvalitatiiviseen tapaustutkimukseen liittyvää teoriaa sekä esitelty tutkimuksen kohdeyritys ja erilaiset tutkielmassa käytetyt aineiston hankinnan metodit. Luvussa perustellaan, miksi tutkielmassa on valittu käyteltäväksi juuri kyseisiä metodeja ja kerrotaan tutkimusongelman tavoitteista sekä tehdyistä rajauksista. Toinen luku avaa vuokranantajan luottotappioriskin muodostumisen syitä ja sen merkitystä suunnittelun kannalta. Tässä kohtaa käsitellään myös riskinhallinnan suunnitteluun ja toteuttamiseen liittyviä näkökohtia. Luvussa kerrotaan erilaisista riskinhallintakeinoista ja niiden mahdollisesta
17 7 käyttökelpoisuudesta irtaimen vuokrassa. Käsittelyssä ovat lisäksi sopimustekniikan käyttömahdollisuudet sekä luottopolitiikan rooli riskinhallinnassa. Kolmas luku koskee varsinaisia vuokrasopimuksen solmimista edeltäviä toimenpiteitä ja vastaa muun muassa kysymykseen kenellä on oikeus solmia vuokrasopimus. Käsittelyssä ovat oikeushenkilöiden osalta erilaiset edustusmuodot ja vastuu oikeushenkilön veloista. Tässä yhteydessä tutkitaan lisäksi, miten asiakkaan maksukyky ja aikaisempi maksukäyttäytyminen voidaan selvittää. Tutkielman neljäs luku käsittelee vuokrasopimuksiin liittyvää sääntelyä. Tarkoituksena on selvittää, miten vuokrasopimuksiin liittyvää sopimusriskiä voidaan pienentää esimerkiksi vakiosopimuksen avulla ja voidaanko vuokrasopimuksissa käyttää vuokranantajan saamisen turvaavia vakuuksia. Sopimussisällön käsittely on tässä yhteydessä rajattu niihin näkökohtiin, jotka on tärkeää huomioida riskinhallinnan ja perinnän näkökulmasta. Viidennessä luvussa on perehdytty vuokralaisen sopimusrikkomukseen ja vuokranantajan käytössä oleviin erilaisiin oikeuskeinoihin tällaisessa tilanteessa. Oikeuskeinojen osalta selvitetään, mitä edellytyksiä kunkin keinon käyttämisellä on. Lisäksi kuvataan yleisesti vapaaehtoiseen perintään liittyvää sääntelyä ja perintämenetelmiä. Kuudes luku keskittyy vuokranantajan mahdollisuuksiin hakea saatavalleen suoritusta ulosottomenettelyn kautta. Luvussa on tuotu esiin ulosoton hakemiseen liittyviä käytännön näkökohtia. Täytäntöönpanoprosessin osalta on eritelty maksuvelvoitteen ja luovutusvelvoitteen täytäntöönpano.
18 8 Seitsemäs luku kertoo puolestaan konkurssimenettelystä ja analysoi erilaisia konkurssiin asettamisen edellytyksiä ja esteitä irtaimen vuokran kannalta. Luvussa on vastaavasti esitetty konkurssihakemuksen tekemiseen ja suorituksen valvontaan liittyviä käytännön näkökohtia vuokranantajan näkökulmasta. Tutkielman viimeisessä luvussa vedetään yhteen selvityksen tulokset ja annetaan yleisluonteisia ehdotuksia case-yhtiön riskinhallintaan. 1.4 Tutkimusmetodologia Tutkielma on toteutettu yritysjuridiikalle ominaisena yhdistelmänä kauppatieteellistä että oikeustieteellistä tutkimusta. Lainopillinen näkökulma tulee tutkielmassa ilmi käsiteltäessä, miten yritysoikeudellista lainsäädäntöä tulee tulkita. Yritysoikeudellisia ongelmia tarkastellaankin yleensä ensisijaisesti tästä näkökulmasta. Lain sallimissa puitteissa voidaan merkitystä antaa myös taloudelliselle ajattelulle. Tällöin puhutaan oikeustaloustieteellisestä näkökulmasta. (Määttä 2004: ) Lähestymistavasta käytetään oikeuskirjallisuudessa myös kansainvälistä nimitystä law and economics. Termi kiteyttää hyvin myös sen, mistä yritysjuridiikan oppiaineessa on kysymys. Cooter & Ulen (2004: 3) esittelevät teoksessaan Law and Economics lain klassisen määritelmän, jonka mukaan A law is an obligation backed by a state sanction. (Laki on valtion antama velvoittava säädös). Lain ja sopimusten rooli oikeusjärjestelmässä on toimia välineinä tavoitellun käyttäytymisen saavuttamiseksi. Oikeustaloustieteellisen tutkimusmenetelmän avulla voidaan analysoida näiden säädösten vaikutusta käyttäytymiseen. Tutkittaessa luottotappioiden minimointia irtaimen vuokrassa tarkastellaan tutkimusaihetta paitsi lainopillisesta myös oikeustaloustieteellisestä näkökulmasta. Jälkimmäisessä on kyse
19 9 erityisesti siitä, miten lakia ja sopimuksia voidaan käyttää keinoina vaikuttaa vuokralaisen käyttäytymiseen Kvalitatiivinen tapaustutkimus Juridiikkaa voidaan tutkia periaatteessa monista näkökulmista käsin. Tyypillinen esimerkki liikkeenjohtoa varten tehdystä tutkimuksesta on kvalitatiivinen tapaustutkimus Kvalitatiivinen tutkimus Kvalitatiivinen eli laadullinen tutkimus käsittää joukon erilaisia tulkinnallisia tutkimuskäytäntöjä. Kvalitatiivista tutkimusta on vaikea määritellä selvästi, koska sillä ei ole teoriaa tai paradigmaa, joka olisi vain sen omaa. Sillä ei myöskään ole täysin omia metodeja. (Denzin & Lincoln 2000: 3) Kvalitatiivinen tutkimusote soveltuu tutkimukseen erityisesti silloin, kun: 1. ollaan kiinnostuneita tapahtumien yksityiskohtaisista rakenteista, 2. ollaan kiinnostuneita tietyissä tapahtumissa mukana olleiden yksittäisten toimijoiden merkitysrakenteista, 3. halutaan tutkia luonnollisia tilanteita, joita ei voida järjestää kokeeksi tai joissa ei voida kontrolloida kaikkia vaikuttavia tekijöitä, tai 4. halutaan saada tietoa tiettyihin tapauksiin liittyvistä syyseuraussuhteista, joita ei voida tutkia kokeen avulla. (Syrjälä et al. 1994: 12 13) Laadullisessa tutkimuksessa syntyneitä näkemyksiä ja ideoita voidaan soveltaa jonkin liikkeenjohdollisen ongelman jäsentämiseen ja ratkaisuun. Teknisen ongelmanratkaisun sijaan on tällöin ajatuksena tarjota tilanteen
20 10 jäsentämistä ja hallintaa auttava tulkinnallinen viitekehys. (Koskinen et al. 2005: 16) Tässä tutkimuksessa käytetty tutkimusmenetelmä on pääosin kvalitatiivista. Kvantitatiiviset aineistot, joihin tutkielmassa on viitattu koostuvat caseyhtiön tilinpäätöstiedoista sekä erilaisista tilastoista ja aikaisemmista tutkimuksista Tapaustutkimus Tapaustutkimus eli case study voidaan määritellä empiiriseksi tutkimukseksi, jolle on ominaista yksityiskohtaisen, intensiivisen tiedon kerääminen yksittäisestä tapauksesta tai pienestä joukosta toisiinsa suhteessa olevia tapauksia (Hirsjärvi et al. 2009: ). Tapaustutkimuksen luonteeseen kuuluu, että tutkittavasta tapauksesta pyritään kokoamaan monipuolista tietoa. Tavoitteena on siten ymmärtää ilmiötä entistä syvällisemmin. (Syrjälä et al. 1994: 11 12) Menetelmää on kritisoitu muun muassa sen vuoksi, että tutkielman tulokset ja johtopäätökset koskevat konkreettista tutkimuskohdetta ja tuloksia voidaan yleistää vain siinä tapauksessa, että tutkittavan ilmiön voidaan osoittaa olevan tyypillinen samantapaisissa tilanteissa myös tutkimuskohteen ulkopuolella. (Berry & Otley 1998, 107) Laadullisen tutkimuksen, kuten tapaustutkimuksen, tavoitteena on kuitenkin yleensä tapauksen ymmärtäminen eikä niinkään sen yleistäminen (Denzin & Lincoln 2000: 236). Uusitalo (1991: 78) esittää, että kvalitatiivisessa tutkimuksessa kaiken kaikkiaan voitaisiin puhua ennemminkin teoreettisesta tai olemuksellisesta yleistettävyydestä kuin tilastollisesta yleistettävyydestä. Tällöin olennaisia ovat ne tulkinnat, joita aineistosta tehdään. Tapaustutkimus on yksi yleisimpiä kauppatieteellisen tutkimuksen kvalitatiivisia menetelmiä. Tapaustutkimuksen kohde on yleensä jonkun
21 11 yrityksen tietty prosessi, toiminto, osasto, tapahtumasarja tai historia. (Koskinen et al. 2005: 154, 157) Tämä tutkimus on toteutettu kvalitatiivisena tapaustutkimuksena, jonka kohteena on suomalainen pienyritys nimeltä Finnrowing Oy. Tutkimuksessa on käsitelty aihetta paitsi yleisesti keskittyen irtaimen vuokraa koskeviin yrityksiin, myös erityisesti kohdeyrityksen ja sen toiminnan kannalta Taustatietoa tapauksesta Tutkimuksessa käsiteltävä kohdeyritys, Finnrowing Oy, on perustettu vuonna Yrityksen kotipaikkana on Imatra. Sen palveluksessa työskentelee yhteensä keskimäärin 3-8 henkilöä, joista 3 on tällä hetkellä vakituisia. Yhtiön toimialana on harjoittaa urheiluvälineiden, luontaistuotteiden ja vapaa-ajan tuotteiden maahantuontia, myyntiä, vuokrausta ja vientiä, alan konsultointia ja koulutusta sekä järjestää ja markkinoida urheilu- ja vapaa-ajan tapahtumia. Merkittävä osa yrityksen liikevaihdosta koostuu soutu- ja hiihtolaitteiden myynnistä sekä vuokrauksesta. Tuotevalikoimaan kuuluu lisäksi muita urheiluvälineitä ja oheistuotteita. Arvoltaan suurimmat tuotteet ovat soutuveneitä, joiden myyntivolyymi verrattuna esimerkiksi soutulaitteisiin on kuitenkin pieni. Yrityksen liikevaihto viime vuosina on ollut noin euroa. Tilikauden 2009 tilinpäätös rekisteröitiin Kaupparekisteriin Tiedoista on luettavissa, että vuosi 2009 oli yritykselle tappiollinen ( euroa). (Liite 2) Yrityksen tulosta painoivat tappiolle talouden taantuma ja siitä seurannut kysynnän lasku sekä erinäiset realisoituneet luottotappiot. Näistä seikoista johtuen myös case-yhtiössä on herätty kiinnittämään huomiota riskinhallinnan suunnitteluun.
22 Kvalitatiivisen aineiston hankinnan metodit Tapaustutkimuksessa voidaan käyttää yhtä tai useampaa kvalitatiivisen aineiston hankinnan metodia. Tässä tutkielmassa aineistoa on hankittu haastattelun, observoinnin ja kirjallisen aineiston avulla Havainnointi Havainnoinnissa eli observoinnissa on kyse siitä, että tutkija tarkkailee tutkimuksen kohdetta ja raportoi tekemistään havainnoista. Havainnointi voidaan perinteisesti jakaa neljään eriasteiseen osallistumiseen: 1. havainnointi ilman varsinaista osallistumista 2. havainnoija osallistujana 3. osallistuja havainnoijana 4. täydellinen osallistuja. Osallistuvaa havainnointia voidaan tehdä joko niin, että tutkija on enemmän tutkijan roolissa (havainnoija osallistujana) tai niin, että hän on enemmän toimijan roolissa (osallistuja havainnoijana). (Metsämuuronen 2006: ) Tutkimusotteelle on tyypillistä, että tutkija viettää aikaansa kohteen parissa ikään kuin yhtenä tutkitun organisaation, yhteisön tai ryhmän jäsenenä ja osallistuu sen toimiin. Kauppatieteellisiin tapaustutkimuksiin sisältyy osallistuvaa havainnointia silloin, kun tutkija on samalla tutkittavan organisaation jäsen tai hän toimii muussa aktiivisessa roolissa, kuten konsulttina. (Koskinen et al. 2005: 77, 158) Tutkimuksen empiiriseen osuuteen liittyvä aineisto koostuu erityisesti tutkielman tekijän omista havainnoista. Tekijä on työskennellyt kohdeyrityksessä maaliskuun 2009 helmikuun 2010 välisenä aikana, jonka aikana hänellä on ollut käytettävissään kaikki kohdeyrityksen vuokrasopimuksia ja saamisia koskeva materiaali. Kirjoittaja on siten ollut
23 13 samalla tutkittavan organisaation jäsenenä. Havainnot kohdistuvat käytössä olleen materiaalin lisäksi caseyhtiön käytäntöihin. Työssäoloaika on vaikuttanut tutkijan oman näkökulman kehittymiseen ja tutkija uskoo päässeensä tätä kautta perehtymään myös syvemmälle aiheeseen kuin normaalitilanteessa Haastattelu Haastattelu voidaan määritellä eräänlaiseksi keskusteluksi, joka tapahtuu tutkijan aloitteesta ja hänen johdattelemana tavoitteena selvittää haastateltavan ajatuksia tietyistä aiheista (Eskola & Suoranta 1998: 85). Haastattelun avulla päästään käsiksi myös sellaisiin tietoihin, havaintoihin, näkökulmiin, käsityksiin ja kokemuksiin, joita haastatteluun osallistujilla on tutkimuksen kohteena olevista kysymyksistä (Mason 2002: 63). Haastattelua voidaan käyttää tarkkailun ohella eräänlaisena perusmenetelmänä, joka soveltuu esimerkiksi silloin kun halutaan kuvaavia esimerkkejä tai tutkitaan aihetta, josta ei ole olemassa objektiivisia tekstejä (Metsämuuronen 2006: 112). Haastattelutyypit voidaan jakaa kysymysten muotoilun ja haastattelutilanteen jäsentämisen määrän mukaan strukturoituun haastatteluun, puolistrukturoituun haastatteluun, teemahaastatteluun ja avoimeen haastatteluun. Puolistrukturoidussa haastattelussa kysymykset ovat kaikille haastatteluun osallistuville samat, mutta siinä ei käytetä valmiita vastausvaihtoehtoja, vaan haastateltava saa vastata omin sanoin. (Eskola & Suoranta 1998: 86) Tutkielmaa varten toteutettiin puolistrukturoitu haastattelu, jossa haastateltavana oli caseyhtiön toimitusjohtaja, Veikko Sinisalo. Haastattelu toteutettiin sähköpostitse. Se koostui valmiista kysymyksistä, joiden tarkoituksena oli selvittää yrityksen johdon ajatuksia tutkimusaiheesta.